authors: Йоана Атанасова

title: Изкуствен интелект за разпознаване на речта на Microsoft е толкова точен, колкото човек

maintext:
Според последния доклад, публикуван от екип от инженери на Microsoft, работещи в отделите за изкуствен интелект и изследвания, става ясно, че системата им за изкуствен интелект е достигнала процент от 5,9% в скоростта, отговаряща за грешките в думите, приблизително равна на тази на човешките способности. На кратко това означава, че разбира казаното от човек почти толкова добре, колкото едно човешко същество.
След десетилетия, прекарани в изследване, целта беше почти достигната миналия месец когато процентите успеваемост достигнаха цифрата 6.3. Това не беше отбелязано като толкова голямо събитие, но след случилото се, системата има възможност да достигне до нови цели в употребата на Cortana, Xbox, и Windows.
За постигането на тези равнища на точност в разбирането, изследователи поставят дълбоки невронни мрежи в системата, които служат за съхранение на значителни количества данни – наричат ги комплекти за обучение – тяхната задача е да помогнат на системата да разпознава човешка реч. Звуци и изображения също са били използвани, за да се обучи системата да използва своите съхранени ресурси по-ефективно.
Въпреки успеха си, учените искат да става ясно, че проектът им е далеч от съвършенството. Също както хората, системата не е безупречна.
Движейки се напред, екипът се надява да постигне още по-високи нива на точност, както и да гарантира, че системата ще разпознава реч дори и в реални ситуации, като например шумни ресторанти, претъпкани улици, и дори по време на мощни ветрове. Мечтите на екипа за в бъдеще се състоят в копнежа за една машина, която не просто ще разпознава речта, но и наистина ще разбира смислово всичко, което и се каже.


authors: Йоана Атанасова

title: Чат приложението Allo ни запознава отблизо с "асистента" на Google

maintext:
Без значение дали става въпрос за излизане в петък вечер или просто наваксване с приятелите ни, всички ние разчитаме на чат платформите, за да поддържаме връзка с най-близките си. Твърде често, обаче, ни се случва разговорът ни да бъде прекратен заради нещо, което трябва да проверим в мрежата. От Google ясно разбират ситуацията в подобни моменти и точно поради тази причина пуснаха на пазара най-новото си чат приложение Allo. Allo не прекъсва разговора ни, а ни помага когато имаме нужда от него, точно по средата на комуникацията.
Новото приложение ни улеснява значително когато сме в движение, а се налага да отговорим в разговора, който преди това сме започнали. Благодарение на функцията Smart Reply, отговорът ни се изпраща само с едно докосване на екрана, без да е нужно дори да пишем каквото и да било. „Умният ни отговор“може да се състои само в снимка, а когато получаваме такава, можем просто да отговорим с готов израз под формата на стикер. Най-хубавото на тази функция е, че колкото повече я използваме, тя толкова повече се подобрява с времето.
Слогънът на Allo – “Express yourself” (Изрази себе си) идеално описва възможностите му. Освен всички визуални „инструменти“, които използваме, за да се изразим, приложението съдържа в себе си функция, с която можем да разкрасяваме собственоръчно снимките си малко преди да ги изпратим. Разбира се, както всяка модерна платформа, можем да избираме от мащабен набор от стикери и емотикони, с които да се забавляваме по време на разговора.
Най-полезната функция, която Allo предлага, е връзката с Google Assistant. Чрез неговата помощ разполагаме с възможността да използваме всяка една услуга на Google търсачката, за да намерим точния адрес, да си изберем място, на което да вечеряме или просто да си припомним интересен факт. От компанията ни уверяват, че през следващите месеци, Google Assistant ще бъде достъпен и в други, предлагани услуги на компанията.

fasttext_language: bg


authors: Йоана Атанасова

title: Последната версия на WhatsApp ни кани в общия чат

maintext:
Всеки е наясно, че световната тенденция за най-използвано чат приложение е водена от WhatsApp. Поради точно тази причина, от компанията се стремят ежедневно да задоволят нуждите на потребителите си, доставяйки им повече комфорт и допълнителни екстри в платформата. Най-новата такава придобивка са линкове към обществени групи.
Тези хипервръзки позволяват да поканите хора, които не присъстват в контактите ви, в обществена група. Просто трябва да копирате въпросните линкове и освен да ги изпратите на някого, имате възможност и да ги публикувате в социални мрежи като Twitter или Facebook. Новата функция ще ви бъде от полза, когато е трудно да намерите контакта на човека, с когото искате да се свържете. След като потребителят кликне върху линка, той веднага ще бъде добавен към групата.
Недостатъкът на генерирането на такъв вид връзка е, че всеки може да я използва и да се присъедини към групата. Въпреки, че това би било полезно, ако организирате събитие в някоя социална мрежа и би ви затруднило да добавите толкова много контакти поотделно. Разбира се, за да се предотврати намесата на натрапници, налице е възможността за отнемане на достъпа към връзката, чрез изтичане на срока за присъединяване.
За да „оживее“ услугата на мобилното ви устройство, трябва да се сдобиете с най-новата версия на приложението и да кликнете върху новопоявилият се бутон, който ви позволява да генерирате виртуалните покани. Последната версия на WhastApp пристига и с бърз бутон, който позволява на потребителите да препращат съобщенията си с хипервръзки по най-бързия начин.


description: Афсуски, бундай замонавий транспорт воситаларининг қадрига етмаслик, унга шикаст етказиш ҳолатлари содир бўлаётгани ачинарлидир. Мамлакатимизда темир йўл инфратузилмаси жадаллик билан ривожланиб,

title: Темир йўлдаги тартиббузарлар ота-оналари жаримага тортилди


description: Страните в Nokia е завела искове включват САЩ Япония Хонконг Германия Финландия Великобритания Италия Швеция Испания Холандия и Франция

title: Nokia съди Apple заради патентни нарушения

maintext:
Nokia е предприела съдебни действия срещу Apple в САЩ, Европа и Азия, твърдейки, че създателят на iPhone е нарушил 40 патента в свои продукти.
Финландската компания е подала иска във връзка с употребата на различни технологии, покриващи потребителския интерфейс, софтуера, антените, чипсетите, видео кодирането и дисплеите в някои продукти на Apple.
Прочетете още: Телефоните Nokia наистина се завръщат на пазара – вече е официално
Съдебните дела в САЩ и Германия, обявени преди дни, покриват 32 патента. След това искът е разширен и към други страни в Европа, обхващайки и други технологии. В Азия също е заведен иск. Страните, в които са започнали съдебни действия, са САЩ, Япония, Хонконг, Германия, Финландия, Великобритания, Италия, Швеция, Испания, Холандия и Франция.
Новината от Nokia се появява, след като в американската юридическа преса излезе съобщение, че Apple е завела дело в Калифорния срещу партньорите на Nokia Acacia Group, свързано с лицензни проблеми.
Не за първи път Apple и Nokia прибягват до съда по темата за патентите, като предишният съдебен спор продължи от 2009 до 2011 г. Присъдата бе в полза на Nokia и тя получи неназовано обезщетение и ежегодни плащания на лицензни такси.
Сега Nokia твърди, че след споразумението от 2011 г. щатската фирма „е отказала последващите оферти на Nokia за лицензиране на други нейни патентовани изобретения, използвани в много от продутките на Apple.”
“След неколкогодишни преговори за постигане на споразумение, което да покрие използването на тези патенти от Apple, бяхме принудени да предприемем действия за защита на нашите права“, заяви Илка Ранасто, шеф на отдела за патенти в Nokiа.


description:
40 000 бр детски умни часовници MyKi на българската компания Алтерко Роботикс са били доставени от представянето на продукта през пролетта на 2016 г В началото на декември популярният сайт Smartwatchesorg го класира сред най-добрите детски смарт устройства за 2016 г
От компанията очакват до

title: Алтерко е доставила 40 000 детски часовника MyKi

maintext:
40 000 бр. детски умни часовници MyKi на българската компания Алтерко Роботикс са били доставени от представянето на продукта през пролетта на 2016 г. В началото на декември популярният сайт Smartwatches.org го класира сред най-добрите детски смарт устройства за 2016 г.
От компанията очакват до края на настояща година продажбите да достигнат 50 000 бр. MyKi се доставя в над десет страни, на три континента.
Прочетете още: Акциите на Алтерко вече са на Българската фондова борса
„Изключително сме горди с резултатите на MyKi – споделя Димитър Димитров, изпълнителен директор на Алтерко Роботикс. – Само една година е минала, а вече имаме продажби и позитивни отзиви освен от България, от Сърбия, Косово, Албания, Румъния, Германия, Австрия, та чак до Венецуела и Мексико. Миналата седмица регистрирахме и първите си продажби в САЩ, което е огромен пробив за нас. Все пак това е един от най-големите и пренаситени технологични пазари.“
Специално за празниците компанията пуска лимитирано издание на продукта. Той може да бъде поръчан онлайн на официалния уебсайт на MyKi, а от 27 декември ще може да бъде закупен и от магазините на Мтел.
MyKi e предназначен за деца на възраст от 4 до 10 години и работи със SIM карта. Часовникът разполага с вграден GPS модул и благодарение на него родителят получава информация за местонахождението на детето по всяко време. Данните за локацията се обновяват на всеки 60 секунди в специално разработеното мобилно приложение MyKi Watch.
Часовникът разполага със SOS бутон, който детето може да използва, за да се свърже с близък човек при спешен случай.


description: Постоянният комитет по разузнаването към Камарата на представителите долната камара на Конгреса на САЩ счита че бившият сътрудник на американските Агенция за национална сигурност АНС и Централно разузнавателно управление ЦРУ Едуард Сноудън e в контакт с руското разузнаване

title: Конгресът на САЩ обвини Сноудън в сътрудничество с руски служби

maintext:
Постоянният комитет по разузнаването към Камарата на представителите, долната камара на Конгреса на САЩ, счита, че бившият сътрудник на американските Агенция за национална сигурност (АНС) и Централно разузнавателно управление (ЦРУ), Едуард Сноудън, e „в контакт с руското разузнаване“. Според разсекретен доклад на комитета той си сътрудничи с руските служби още от пристигането си в страната през 2013 г.
33-страничният доклад съдържа секция, наречена „чуждо влияние“, в която се твърди, че „Сноудън е споделял разузнавателни данни“ с руското правителство. Документът обаче е силно редактиран и от него не става ясно в какво точно е обвинен бившият сътрудник на ЦРУ. В него се говори, че са налице 13 въпроса, свързани с повишен риск, възникнали в резултат разкритията от 2013 г. Написано е още, че получаването на достъп до свързани с тях секретни материали от страна на Русия или Китай крие риск за САЩ при евентуален бъдещ конфликт.
Прочетете още: Сноудън е готов да се върне в САЩ за справедлив процес
Също така документа се посочва още, три години след случая със Сноудън разузнаването на САЩ не е направило достатъчно, за да предотврати други подобни течове на класифицирана информация.
Самият Сноудън обяви в Twitter, че докладът съдържа „очевидни лъжи“. „След три години разследване и милиони похарчени долари, те не могат да представят никакви доказателства за вредоносни намерения, чуждо влияние или вреда“, посочва той.
В средата на 2013 г. Сноудън предаде на медии секретна информация, касаеща действия на американските специални служби, свързани масово следене на граждански комуникации по целия свят. Той разкри данни и за проекти като PRISM (Program for Robotics, Intelligents Sensing and Mechatronics). Тази система, по оценка на Washington Post от 2010 г., ежедневно е прихващала и записвала около 1,7 млрд. разговора и електронни съобщения и около 5 млрд. записи за местонахождението и придвижването на собственици на мобилни телефони.
През август 2013 г. Сноудън получи убежище в Русия. Веднага след предоставянето на статута от там коментираха, че едно от условията за оставането му на територията на страната е той да не се занимава с действия, насочени срещу САЩ.


description: Предприятията планират да увеличат своите инвестиции в Интернет на нещата с 33% през следващите 12 месеца

title: 71% от предприятията в света вече събират данни за IoT

maintext:
Анкета сред 1000 корпоративни ИТ купувачи в целия свят показва, че 71% от компаниите събират днес данни за инициативи в областта на Интернет на нещата (IoT). Проучването IoT Organizational Dynamics на анализаторите от 451 Research показва, повишаване с 3 процентни пункта спрямо подобно изследване през миналото тримесечие, фокусирани върху ключовите IoT проекти.
Прочетете още: Червей до датчика: Какво се случва при лоши IoT данни?
Сигурността остава сериозен проблем, като 50% от респондентите я цитират като водеща пречка пред IoT внедряванията. 41 на сто пък смятат, че все още не виждат реална възвръщаемост на инвестициите (ROI) в подобни проекти.
Въпреки това организациите придвижват ускорено свои IoT инициативи и „разтварят портфейлите си“ за поддръжка на IoT внедрявания. Корпоративните ИТ отдели с вече стартирани инициативи в тази област очакват инвестициите им за тези проекти да нараснат с 33% през следващите 12 месеца.
Проучването на 451 Research показва, че IoT внедряванията и използването на IoT ще бъде особено интересно за корпоративни инициативи в категориите на интензивни транзакции и големи обеми данни като анализите на данни и сигурността. Специфични IoT проекти включват неща като събиране на данни и анализи на финансови, здравни и индустриални функционалности; надеждност и отказоустойчивост на критични за мисията бизнес сървъри и приложения, както и мониторинг на ефективността и разходите, свързани със специфични бизнес операции или отдели, например болнични кабинети за спешна помощ.
Освен това значителна част от IoT промените „се случват“ по естествен начин, тъй като корпоративните ИТ системи, мрежи и инфраструктури се превръщат в „IoT съвместими“ с помощта на интелигентни датчици и способности за прогнозен анализ, вградени в ИТ оборудване като дънни платки, устройства (камери и системи за отопление, климатизация и охлаждане), сървъри, приложения, смартфони, комутатори и маршрутизатори.
„Когато става дума за въвеждане на IoT в предприятието, надделяват прагматизмът, казва Лаура Дайдио, директор проучвания в 451 Research. - Данните от изследването показват, че предприятията използват в момента IoT за практични технологични цели, които има незабавен и измерим ефект върху ежедневните операции, подобрявайки ефикасността и повишавайки приходите.”
Проучването показва още, че анализът на данни играе все по-критична роля в предоставянето на добавена стойност към екосистемите в областта на IoT, като 69% от респондентите използват данни от крайни IoT точки (за целите на сигурността и регулаторната съвместимост), така че да намалят риска.
90 на сто от предприятията ще увеличат разходите си за IoT в следващите 12 месеца, а 40% от респондентите ще вдигнат с 25% до 50% инвестициите си, свързани с IoT, в сравнение с 2016 г.
Предприятията не са на едно мнение относно липсата на достатъчно умения в областта на Интернет на нещата. 54% от респондентите казват, че липсата на обучен IoT персонал не е проблем за тяхната организация, докато 46% твърдят, че много трудно запълват позициите, свързани с IoT. Тази група добавя, че липсата на задълбочена експертиза се усеща най-вече в областта на сигурността на IoT. 68% от корпорациите вече се възползват от предимствата от IoT данните за оптимизиране на операциите като осъществяване на превантивна поддръжка, намаляване времето за престой на индустриално оборудване и при управление на автомобилния парк. 42% от предприятията използват IoT данни при разработката на нови продукти или за подобряване на съществуващи продукти и услуги.


description: 42% от участниците в проведено от Gartner изследване в САЩ и 32% във Великобритания поне веднъж през последните три месеца са използвали тнар виртуален персонален асистент VPA на своя смартфон Над 37 на сто от запитаните пък ползват подобни услуги поне веднъж на ден От анализаторската

title: През 2019 г. 20% от действията със смартфон ще стават с асистенти

maintext:
42% от участниците в проведено от Gartner изследване в САЩ и 32% във Великобритания поне веднъж през последните три месеца са използвали т.нар. виртуален персонален асистент (VPA) на своя смартфон. Над 37 на сто от запитаните пък ползват подобни услуги поне веднъж на ден. От анализаторската компания очакват популярността на VPA през следващите години да нарасне до толкова, че през 2019 г. 20% от потребителските действия със смартфони ще се извършват с тяхна помощ.
Най-разпространените виртуални асистенти продължават да са Siri на Apple и Google Now. 54% от анкетираните ползват първия. До помощта на Google Now пък прибягват 48 на сто в САЩ и 41 – във Великобритания.
Прочетете още: Google Assistant бие Siri на Apple, но цената е поверителността?
За момента тези услуги могат да изпълняват само прости команди – настройка на будилник или за отправяне на заявка за търсене в интернет. В близко бъдеще обаче те ще са способни да се справят със по-сложни задачи, като изпълняване на финансови операции, базирайки се на минали и настоящи събития, считат от Gartner.
Интерфейси, позволяващи взаимодействие с устройствата с глас или жестове, т.е. с минимален физически контакт, ще бъдат стандартна част от повечето мобилни устройства през 2020 г.


description: Започнахме инициативата в Патра защото тук се намира центърът на Intracom Telecom за разработване на софтуер в работят над 200 учени занимаващи се с научноизследователска и развойна дейност обясни г-н М Прунцос директор Човешки ресурси и администрация“ в Intracom Telecom

title: Intracom награди дипломанти по компютърно инженерство в Патра

maintext:
Световният доставчик на телекомуникационни системи и услуги Intracom Telecom дари четири парични награди на стойност 2000 евро всяка на дипломанти от департаменти „Компютърно инженерство и информатика“ и „Електронно и компютърно инженерство“ на Университета в гръцкия град Патра. Наградените са разработили забележителни дипломни работи в областта на микроелектрониката и мрежовия софтуер. Церемонията по награждаването се проведе в Конферентния и културен център на Университета в Патра. Наградените бяха избрани от две комисии, съставени от университетски преподаватели и мениджъри от Intracom Telecom.
„Инициативата на Intracom Telecom да раздаде тези парични награди е част от нашия принос към Европейския пакт за младежта. Политиката ни за корпоративна социална отговорност е да подкрепим Пакта в борбата с младежката безработица и да подготвим младите хора за нуждите на пазара на труда. Плановете ни са през следващите години да разширим този конкурс за дипломни работи и в други университети в Гърция. Започнахме инициативата в Патра, защото тук се намира центърът на Intracom Telecom за разработване на софтуер, в който работят над 200 учени, занимаващи се с научноизследователска и развойна дейност“, заяви г-н М. Прунцос, директор „Човешки ресурси и администрация“ в Intracom Telecom.
Intracom Telecom предлага на завършващите университета възможността да участват в научноизследователски проекти по проблеми като тези в дипломните им работи и да проведат стажа си в отдели на компанията, които работят по водещи технологии. През 2016 г. 30 студенти бяха назначени в компанията, което в най-голяма степен изпълнява целта на Европейския пакт за младежта да намали пропуските в професионалните умения на младите. Компанията също така си сътрудничи с Европейската асоциация на студентите по електронно инженерство и организира практически курсове по Java Enterprise и C++ за настоящи студенти.
Прочетете още: Intracom Telecom внедри безжичната си система WiBAS-OSDR в Индонезия


description: На 20122016 г официално представен проект Подобряване качеството на образователната среда в Техническия университет ТУ - София за водещите приоритетни професионални направления 53 Комуникационна и компютърна техника и 513 Общо инженерство чрез цялостно обновяване на Блок 3 и Блок

title: ТУ-София въвежда високотехнологични средства за обучение по проект

maintext:
На 20.12.2016 г. официално беше представен проект "Подобряване качеството на образователната среда" в Техническия университет (ТУ) - София за водещите приоритетни професионални направления 5.3 "Комуникационна и компютърна техника" и 5.13 "Общо инженерство" чрез цялостно обновяване на Блок 3 и Блок 1“.
Главна цел на проекта е подобряване на качеството на образователната среда в ТУ-София за приоритетни професионални направления 5.3 "Комуникационна и компютърна техника" и 5.13 "Общо инженерство" чрез модернизиране на образователната инфраструктура в Блок 3 и Блок 1 за осигуряване на привлекателно инженерно образование и обучение, и конкурентоспособни личностни и професионални знания, умения и компетентности.
Общата стойност на проекта е 3 500 000 лв., от които 2 975 000 лв. европейско и 525 000 лв. национално съфинансиране. Проектът стартира в началото на месец ноември 2016 г. и е с продължителност 24 месеца. По своята същност този мащабен инфраструктурен проект надгражда постигнатите резултати през предходния програмен период 2007 – 2013 г., когато по ОПРР „Регионално развитие“ ТУ-София изпълни мерки за енергийна ефективност в 4 блока: Блок №1-Ректорат, блок № 8, блок № 9 и блок № 10 с обща подобрена образователна инфраструктура 47 800 m2.
Прочетете още: ТУ-София с магистратура по вградени системи за управление от есента
Техническият университет-София, в който се обучават над 10 000 български и чуждестранни студенти и докторанти, е вторият университет след СУ „Климент Охридски“ в рейтинговата класация на висшите училища в България. Двете университетски направления, приоритизирани по проекта, в които се обучават над 3700 студенти, са с най-висок брой точки - 99,9 след тези на СУ „Климент Охридски“ (със 100,5 точки), определени по рейтинговата методика за приоритизация на държавните висши училища за целите на изпълнението на ОПРР 2014-2020 г., уточниха от техническия университет.
По своя мащаб това е вторият по големина инфраструктурен проект, изпълняван от ТУ-София, който се осъществява с финансовата подкрепа на интегрираната Оперативна програма „Региони в растеж” 2014-2020 г, насочена към регионално развитие и достигане на растеж и заетост в българските региони, изтъкват от университета. Проектът се финансира по процедура „Подкрепа за висшите училища в Република България“ със средства от ЕС чрез Европейския фонд за регионално развитие.
Настоящият проект предвижда дейности, свързани с цялостно външно обновяване за достигане на нормите за енергийната ефективност в учебен блок № 3, както и с подобряване на качеството на обучение чрез използване на възможностите на съвременни информационни и комуникационни технологии за модернизиране на методите за преподаване, контрол, проверка и оценяване на качеството на знанията, и актуализиране на учебните програми. По проекта се въвеждат високотехнологични средства за обучение: компютризирани работни места, свързани във високоскоростни комуникационни мрежи за достъп до учебни материали и цифрово съдържание, иновативни устройства и системи за презентиране на технологии в реално време, съвременни мултимедийни комуникационни и роботизирани комплекси. Модерен интериор и обзавеждане ще се доставят за 9 учебни зали и 2 аули в блок № 3, и 4 аули в блок № 1. По изискванията на най-новите европейски стандарти за качество на микроклимат в сгради за образование ще се изградят високоефективни, енергоспестяващи системи за климатизиране на въздуха в двете най-големи аули в блок № 3 и в 4-те най-големи аули в блок № 1 с общ брой на работните места в тях 1440.
Обновяването на материалната база се очаква да доведе до цялостно подобряване на учебния процес в ТУ-София и ще улесни въвеждането на нови методи на обучение, които да повишат и задържат интереса на младите хора. Инженерното образование и професионална реализация на младите инженери е стратегическа задача за развитие на ТУ-София, а повишаване на качеството на обучението и научните изследвания е в основата на традицията в успеха за затвърдяването на университета като водещ център за инженерно образование и изследвания в България и конкурентоспособността му в европейски мащаб.


description: Канадският концерн BlackBerry докладва ново тримесечие белязано от спад в оборота Главния изпълнителен директор на компанията Джон Чен обаче очаква изравняване на приходите и разходите през следващата година След обяви че напуска бизнеса със смартфони новият пазар в тя възнамерява

title: BlackBerry ще разчита на софтуер за автомобили за вдигане на приходите

maintext:
Канадският концерн BlackBerry докладва ново тримесечие, белязано от спад в оборота. Главния изпълнителен директор на компанията, Джон Чен, обаче очаква изравняване на приходите и разходите през следващата година. След като обяви, че напуска бизнеса със смартфони новият пазар, в който тя възнамерява да насочи фокуса си са автомобилите.
Напускането мобилния хардуерен бизнес от страна на BlackBerry стана ясно миналата седмица, след като компанията лицензира китайската TCL да предлага устройства с нейната марка. TCL бе производител на последните два модела на BlackBerry.
Прочетете още: Luxoft и QNX ще създават съвместни интелигентни решения за шофьори
Редно е да се отбележи, че в изравнената сметка за 2017 г., за която говори Чен, не влизат разходи за преструктуриране, за компенсации и т.н. Т.е. компанията все още ще е на загубам макар и в по-малка степен.
С премахването на смартфоните от продуктовото си портфолио BlackBerry отправя поглед към друга сфера на мобилните технологии – автомобилната индустрия, която е сериозен източник на приходи, благодарения предлаганата от компанията платформа за вградени системи QNX. Тя се използва в информационно-развлекателни инсталации и от компанията предвиждат разширяване на възможностите й в посока самоуправляващи се автомобили.
В началото на тази седмица BlackBerry отвори нов център за иновации в Отава, Канада, където възнамерява да разработва сигурен софтуер за свързани превозни средства и автономно управление.
„Получихме разрешението от канадското правителство да изпробваме автономни автомобили в Отава – сподели Чен по време на прес конференция по повод обявяване на финансовите резултати. – Първият ни проект ще бъде концептуално превозно средство под управлението на QNX.“ По думите му компанията може да разполага с готов продукт в рамките на две години.
Преди това обаче Чен очаква приходи от друг QNX-базиран продукт – Radar, превръщащ камиони в част от Интернет на нещата. „Първоначалните печалби са малки, но потребителите ще плащат месечни такси“, обяснява той.
Бизнес моделът е същият, на който компанията разчиташе и в при смартфоните си в продължение на години. Потребителите плащат за използването на сигурна система за обмяна на съобщения, като приходи от нея продължават да постъпват години след продажбата на устройството. Дори в момента услугата е отговорна за над 20 на сто от оборота на компанията.
Редно е да подчертае, че компанията не напуснала изцяло бизнеса със смартфони. Въпреки че самите продукти, носещи марката BlackBerry, ще се проектират, произвеждат, продават и поддържат от TCL, канадската компания ще продължава да доставя ключови софтуерни продукти и услуги за увеличаване на сигурността на Android устройства.
BlackBerry докладва оборот в размер на 289 млн. долара за третото тримесечие на своята финансова 2016 г., приключило на 30 ноември. Спадът спрямо аналогичния период на миналата година е 47%. Загубите нарастват от 89 на 117 млн. долара.


description: Приложението watchOS companion ще ви изпрати уведомление когато наблизо се появи Pokémon

title: Pokémon Go за Apple Watch вече е на пазара

maintext:
На 22 декември, приложението Pokémon Go за часовника Apple Watch (безплатно) беше пуснато най-после на пазара, съобщи Macworld. Спътник (разширение) на свръхпопулярната мобилна игра, това приложение за операционната система на часовника на Apple watchOS ще изпраща на играчите уведомления относно наближаващи покемони и ще проследи разстоянието от местоположението ви до излюпването на покемонски яйца и получаване на сладкиш за вашето приятелче Buddy Pokémon.
Pokémon Go for Apple Watch първоначално беше обявено по време на събитие на Apple през септември. С наближаване на края на годината, имаше известни спекулации, че приложението watchOS няма да бъде налично преди празниците, както първоначално беше обещано.
Прочетете още: Продажбите на VR и AR очила ще се удвояват ежегодно до 2020 г.
Pokémon Go for Apple Watch ще изпраща на играчите и уведомления кога PokéStop е наблизо, както и ще ги осведомява, когато яйцата са се излюпили или когато са наградени с медал.
Приложението watchOS акцентира и върху това, че играта има фитнес компонент. Всяка Pokémon Go игрова сесия ще бъде започвана като тренировка, така че играта ще носи точки при изпълняване на персоналните активности за деня. Сега Pokémon Go може да помогне на играчите да постигнат фитнес визия за Нова година.
Нещо, което не можете да вършите с Pokémon Go for Apple Watch, обаче, е действително да хванете покемон. Все още се налага да използвате iPhone-а си за целта.


description: Мениджър в интернет гиганта Google е завел дело в което обвинява компанията че принуждава служителите си да спазват незаконни споразумения политики и практики за конфиденциалност Според него освен всичко друго те забраняват на сътрудниците да провеждат дори вътрешни разговори касаещи

title: Служител съди Google заради вътрешна цензура

maintext:
Страница 1 от 2
Мениджър в интернет гиганта Google е завел дело, в което обвинява компанията, че принуждава служителите си да спазват незаконни споразумения, политики и практики за конфиденциалност. Според него, освен всичко друго, те забраняват на сътрудниците да провеждат дори вътрешни разговори, касаещи незаконно поведение и опасни продуктови дефекти поради страх, че подобна информация може да послужи за основание за стартиране на съдебни процеси или санкции от страна на правителството.
Според жалбата предполагаемите политики, за които се твърди, че нарушават законите в щата Калифорния, ограничават правата на служителите да комуникират, да работят или да информират обществото или компетентни служби за нередности в Google. Според подадените в съда данни на сътрудниците е забранено „да говорят със семейството и приятелите си ако смятат, че техният началник може да върши по-добре работата си“.
Прочетете още: Безпилотната кола на Alphabet вероятно ще има все пак волан
„Политиките забраняват на служителите да разкриват всички свои умения, знания, както и цялостното преживяване в Google, когато работят с нов колега“ е написано в жалбата, подадена в съд в Сан Франциско.. Там е посочено още, че екипът за глобални разследвания в Google „разчита на „доброволци“ за докладване на служители, които споделят (фирмена) информация“.
Чрез програма наречена „Stopleaks“ Google подканва сътрудниците да докладват „странни неща“ около себе си, като например ако някой поиска детайлна информация за работата на свой колега.
В иска се говори още, че Браян Кац, директор на глобалната програма за разследвания, е въвел в заблуждение около 65 хил. души в компанията за това, че ищецът е уволнен за предаване на информация на пресата, без да споделя името му. Т.е. той е бил използван като изкупителна жертва, за да се гарантира, че останалите служители ще спазват установените правила.
През септември т.г.


description:
До 30 декември гостите на конференцията ИТ и бизнес конференцията Expand Your Horizons да се възползват от 40% отстъпка от цената за ранна регистрация както и да поръчат подаръчен ваучер за участие

Второто издание на ИТ и бизнес конференцията Expand Your Horizons 2017 ще се проведе на 23

title: До края на месеца има отстъпки за регистрация за Expand Your Horizons

maintext:
До 30 декември гостите на конференцията ИТ и бизнес конференцията Expand Your Horizons могат да се възползват от 40% отстъпка от цената за ранна регистрация, както и да поръчат подаръчен ваучер за участие.
Второто издание на ИТ и бизнес конференцията Expand Your Horizons 2017 ще се проведе на 23 и 24 февруари 2017 г. в Интер Експо Център. Форумът се организира от Ню Харайзънс България, част от независимата световна компания за ИТ обучения New Horizons.
Прочетете още: Конференцията Expand Your Horizons ще се проведе през февруари 2017 г.
Събитието ще събере над 300 гости от водещи компании – управители, ръководители на проекти и програми, бизнес анализатори, процесни мениджъри, ИТ мениджъри, ИТ специалисти, специалисти информационна сигурност и други. Програмата на конференцията е силно практически ориентирана и включва интерактивни лекции, уъркшоп сесии и дискусионни кръгове в две направления:
Технологично: Cloud миграция, автоматизация, виртуализация с KVM, сигурност на IoT, Governance of Enterprise IT, Data Center, SQL Server 2016 и други.
Бизнес: бизнес анализ, управление на проекти, управление на промяната, продуктов мениджмънт, PRINCE2®, Lean Six Sigma, Scrum, Agile, иновации и др.
Специален гост и лектор при откриването на конференцията ще бъде специалистът по информационна сигурност Шон Хана, академичен директор на ISACA Ирландия. В рамките на Expand Your Horizons 2017 Шон Хана ще проведе ексклузивен еднодневен майсторски клас на тема „Governance of Enterprise IT: How not be a Business Prevention Department“. Обучението е част от програмата на CGEIT на ISACA и е ориентирано към CIO, CISO и мениджъри информационна сигурност, които искат да изградят в компанията си бизнес-ориентирана програма за информационна сигурност и контрол и регулация на информационните технологии.
Официални партньори на събитието са IIBA Sofia, Дот Нет България, както и домакинът на конференцията – Интер Експо Център.


description: Иновативен медицински уред лекува фрактури ставни проблеми и облекчава редица болки чрез електромагнитно поле представи българският разработчик на високотехнологична медицинска апаратура БТЛ Индъстрийз BTL Industries Уредът се нарича Супер индуктивна система

title: Нов български медицински уред лекува фрактури, болки и ставни проблеми

maintext:
Иновативен медицински уред, който лекува фрактури, ставни проблеми и облекчава редица болки чрез електромагнитно поле представи българският разработчик на високотехнологична медицинска апаратура „БТЛ Индъстрийз” (BTL Industries). Уредът се нарича „Супер индуктивна система“ (Super Inductive System – SIS) и е патентован от българския офис на компанията, която е една от водещите международни организации в разработването, производството и търговията на електронна медицинска апаратура.
Апаратът работи чрез електромагнитно поле с висок интензитет, което въздейства върху невро-мускулната тъкан на тялото и влияе положително върху тъканите. По този начин се стимулират мускулни контракции, стимулира се кръвообращението и метаболизмът на тъканите, освобождават се и се раздвижват ставите.
Иновативната система има множество приложения. Тя може ефективно да облекчава различни болки, свързани с опорно-двигателната и нервната система, да спомага за лечението на фрактури, миорелаксация, миостимулация и мобилизация на ставите. Може да бъде използвана ефективно за лечението на болки в опорно-двигателния апарат и нервната система, както и за подпомагане регенерацията на износения хрущял на ставната капсула. Терапията със Супер индуктивната система е безболезнена и често положителният ефект се усеща от пациентите мигновено.
Прочетете още: Специализиран CAD софтуер улеснява работните процеси в BTL Industries
Уредът разполага с иновативна бобина, генерираща електромагнитното поле и шест-точково гъвкаво рамо, което улеснява употребата. Работи с широк диапазон от честоти, достигащи до 150 Hz и интезитет, достигащ до 2,5 Т. В него е внедрена и иновативна охлаждаща система, която осигурява по-ефективно охлаждане на бобината и позволява по-продължителната й работа.
Продуктите на "БТЛ Индъстрийз" са фокусирани в три основни направления - Физиотерапия, Кардиология и Естетична медицина. Тя има директни офиси в повече от 54 страни на пет континента. В компанията работят над 1300 служители, включително и 120 инженери, фокусирани в развойна дейност.


description:
Една от първите образователни инициативи за подготовка на програмисти ще бъде отделена от софтуерния разработчик Progress Като част от тази промяна тя минава под ръководството на четиримата основатели на Telerik Светозар Георгиев Бойко Яръмов Васил Терзиев и Христо Косев
Екипът на

title: Академията на Телерик се отделя от Progress

maintext:
Една от първите образователни инициативи за подготовка на програмисти ще бъде отделена от софтуерния разработчик Progress. Като част от тази промяна тя минава под ръководството на четиримата основатели на Telerik – Светозар Георгиев, Бойко Яръмов, Васил Терзиев и Христо Косев.
Екипът на образователната инициатива подчертават, че текущите сезони на „Софтуерната академия”, „Училищната академия” и „Детската академия”, включително и програмата с CoderDojo, и през 2017 г. ще изпълняват обученията си в същия формат, без прекъсване. Както досега, всички срещи ще се случват в обучителния център в Младост 1А в София, както и в останалите 11 града в страната.
Прочетете още: Заедно в час, СофтУни и Академия на Телерик - новатори в образованието
„Радваме се, че вече можем да отдадем напълно времето и вниманието си на „Академията на Телерик” и със същия хъс, който досега сме посветили на Telerik и Progress, да преследваме каузата й. Имаме много и големи амбиции за бъдещето на Академията и с тази крачка поставяме основата на следващия етап от развитието й – сподели Бойко Яръмов. – Нуждата от отлично подготвен, високопродуктивен и адаптивен талант остава на дневен ред и с радост ще си партнираме с останалите инициативи и компании в нашата екосистема, за да можем заедно да подпомогнем ръста на ИТ индустрията посредством качествено технологично образование в България.”
„Когато основателите на Telerik ни представиха тяхната визия да развиват „Академията на Телерик“ извън компанията, ние приехме без никакви резерви, знаейки, че това е правилната стъпка – каза Йогеш Гупта, изпълнителен директор на Progress. – През годините Академията се развива с изключителни темпове и възможностите пред нея като независима организация са огромни. Вярваме, че бъдещият успех на Академията е именно в ръцете на нейните създатели – Светозар, Бойко, Васил и Христо.“
От старта й досега, над 11 300 човека са се обучавали присъствено в „Академията на Телерик“, 42 500 онлайн потребители са ползвали учебните й ресурси, като онлайн библиотеката й от над 3800 видео лекции има над 5 млн. гледания.


description: Въпреки че някои специалисти считат персоналните компютри за динозаври в днешната обилна епоха тези машини все още са масови не само в домовете на обикновените потребители но и в офисите на фирмите Технологични тенденции намаляването на размерите и енергопотреблението размиването на

title: Топ тенденции при персоналните компютри през 2017 г.

maintext:
Страница 1 от 2
Въпреки че някои специалисти считат персоналните компютри за "динозаври" в днешната обилна епоха, тези машини все още са масови не само в домовете на обикновените потребители, но и в офисите на фирмите. Технологични тенденции като намаляването на размерите и енергопотреблението, размиването на границите между типовете устройства, както и навлизането на нови технологии като виртуалната реалност, 4K видеото и 5G връзките имат потенциал да вдъхнат нов живот в PC продуктите. Това са основните технологии и тенденции, които ще влияят на тази категория продукти през 2017 г.
1. Компютри за виртуална реалност
Устройствата за виртуална реалност (VR) ще се предлагат в най-различни размери и форми, като някои на практика ще представляват компютри, които се поставят на главата. Dell, Asus, Lenovo и HP се очаква да пуснат свои продукти, които ще позволяват на потребителите да си взаимодействат с триизмерни обекти, наложени върху реалния свят (т.нар. добавена реалност – AR). Те ще предлагат ново ниво на интеракцията човек/компютър, по-лесен и забавен начин за създаване на триизмерни обекти, играене на игри, гледане на филми, провеждане на разговори и т.н. Тези „холографски компютри“ ще са базирани на процесори от Intel, ще разполагат с вградени графични ускорители и вероятно специални камери, способни да разпознават обекти, да измерват разстояния, и ще предлагат нов поглед върху заобикалящата среда.
2. Цените на продуктите за съхранение на данни ще растат
Цените на SSD дисковете се увеличават заради недостатъчни наличности и това може да повлияе на пазара на лаптопи, 2-в-1 компютри и твърди дискове. Ноутбуците с 512 GB флаш дискове са доста скъпи в момента, като повечето компании акцентират върху 128 и 256 GB модели.
Прочетете още: Продажбите на VR и AR очила ще се удвояват ежегодно до 2020 г.
3. Разговор с компютъра
Конкуренцията между гласовите помощници Siri на Apple, Alexa на Amazon, Google Assistant и Cortana на Microsoft може да стане още по-интересна през следващата година. Потребителите на Windows 10 ще могат да активират Cortana от по-голямо разстояние, благодарение на технология, разработвана от Intel и Microsoft. В момента функционалността работи най-добре, когато потребителят е в непосредствена близост до компютъра си. Възможността за „повикване“ на помощника отдалеч ще превърне Windows-базирани продукти в директни конкуренти на Amazon Echo. Cortana предлага доста повече възможности, като достъпване на информация в облака, разговори с чат ботове, проверка на електронната поща и т.н.
4. Задълбочаване на конкуренцията между AMD и Intel
Intel е безспорен лидер на пазара на персоналните компютри вече над десетилетие, но AMD не се предава и възнамерява да отправи предизвикателство на конкурента си със задаващата се серия процесори Ryzen. Здравословната конкуренция е добра новина за потребителите, като някои може да преминат „в лагера“ на AMD. Според компанията новият чип е 40% по-бърз от настоящите предложения на пазара, което на хартия изглежда впечатляващо. Процесорите Ryzen ще навлязат първо в геймърския сегмент и едва след това в масовите компютри. Те ще се конкурират директно със задаващата се Kaby Lake архитектура на Intel и с очаквания 10-нанометров (Cannonlake) чип в края на 2017 г.
5. ARM-базирани Windows компютри, отново
Първите персонални компютри, базирани на ARM чипове, работеха с Windows RT и се оказаха провал. Microsoft обаче не се предават, особено имай ки предвид задаващото се пето поколение мобилни комуникации (5G) и факта, че постоянната свързаност става задължителна дори за лаптопа. Компанията обяви, че през следващата година ще бъдат пуснати продукти с Windows 10, базирани на процесора Snapdragon 835, който ще се използва и в смартфони. Тези супертънки компютри ще разполагат с вградени модеми и дълъг живот на батерията. Те ще могат да работят с Win32 приложения, писани за x86 архитектура, но чрез емулация. Засега никой производител не е обявил подобни продукти и по всяка вероятност компаниите ще са предпазливи след фиаското с Windows RT. Също така Snapdragon е далеч по-малко производителен от продуктите от висок клас на Intel или AMD и в началото няма да поддържа 64-битови приложения. Емулацията може да ограничи възползването от пълния потенциал на хардуера.


description: От еротична роботика до биотехнологии за избягване на смъртта – технологичните новини ни обещават наистина странно бъдеще

title: 10-те най-странни истории през 2016 г

maintext:
Страница 1 от 3
Научните и технологични новини обикновено изпадат от челото на големите световни медии. Временното внимание, което получават, често е свързано с доста мрачна тема или въздействието им е твърде комплексно и засяга средния читател. Но ако се задълбае в темата, може да се открие доста странни неща, подходящи дори за научно-фантастичната секция.
Ето бърз поглед към 10 от странните истории през 2016 г., избирайки неща, които са попаднали под „вестникарския радар“ и онези, които имат странни последствия за бъдещето. Сред тях са въоръжени дисплейни технологии, еротична роботика и биотехнологична инициатива, която буквално се бори със смъртта.
Прочетете още: Изкуственият интелект излезе от лабораториите и стигна до бизнеса
1. Google патентова човешка "мухоловка" за коли
През последното десетилетие стана ясно, че Google мисли буквално за всичко. През май например технологичният гигант подаде патентна заявка за тип човешка мухоловка за самоуправляващи се коли. Какво представлява идеята? Ако автономна кола на Google удари пешеходец, мухоловката ще предпази споменатия пешеходец от по-нататъшно превъртане и получаване на допълнителни наранявания. Това наистина е странно, нали?
Според заявката до щатското патентно ведомство „предната част от колата може да бъде покрита със специален лепкав материал, който се залепва към пешеходеца, като по този начин придържа пешеходеца към колата при нещастно събитие – предната част на колата влиза в контакт с пешеходеца. За да попречи на различни боклуци да се лепят за колата (мухи, отпадъци), лепкавата повърхност ще бъде покрита от тънка ципа, която да намали това въздействие. Патентът включва и техника за отлепяне на злощастния пешеходец „след известен период от време“.
2. Изкустен интелект разби древната китайска игра Го
През януари изследователи от Google публикуваха интересен материал в списание Nature. Изглежда екипът на Google е разработил изкуствен интелект, който може да се състезава с майсторите на древната китайска игра Го, по принцип разглеждана като най-сложната стратегическа игра в света. Според математици, Го е по-сложна от шаха с няколко степени. Предишни компютърни системи не са успявали да се издигнат над аматьорско ниво.
Изкуственият интелект AlphaGo използва невронна мрежова технология, създадена да повтори функциите на човешкия мозък. На практика системата AI използва два цифрови мозъка. Първоначално са програмирани над 30 милиона индивидуални хода, а след това изкуственият интелект създава свои собствени стратегии, играейки сам срещу себе си, стартирайки хиляди игри между двете невронни мрежи. AlphaGo доказва, че бързо се учи. През март изкуственият интелект спечели 4 от 5 игри срещи световния шампион Лий Содол.
3. Електрически наушници обещават серотонин
След няколко години разработки и кампания за публично финансиране, събрала $600 000, електрическите наушници Nervana най-накрая бяха пуснати в продажба през 2016 г., обещавайки тип “приятно слушане” на потребители, които биха желали да бъдат стимулирани от своето музикално устройство. Концепцията е много привлекателна: чрез малки електрически импулси накрайниците Nervana стимулират нервите в ушния ви канал, задействайки освобождаването на приятни мозъчни химикали като допамин и серотонин.
Това е на преден план, но зад всичко стоят научни изследвания. Струващата $289 система бе разработена от физици и инженери, които преправят съществуващи медицински терапии, които постигат стимулиране на нервните окончания. Nervana се поставят във вашия телефон или мобилно устройство, а след това следват ритъма на вашата музика с малки електрически импулси, захранвани от 9-волтова батерия.
4. Гигантски боен робот се готви за битка
В един свят на бързо ускоряване на технологичния напредък, дали би било нахално да попитаме, кога най-накрая ще видим гигантски бойни роботи с ужасяващи резачки ръце? Едва ли. В продължение на няколко години предприемачески инженерен екип в MegaBots Inc. се надъхва за предстоящата битка за титлата между своя гигантски робот Mark II и огромния робот Kuratas от Япония.
Това не са роботите, чиято битка управлявате дистанционно на вашия ТВ екран. Това са роботи бойци с височина 4,5 метра, които побират човек пилот и се бият на арената при различни сценарии. Ако всичко върви по план, двата робота ще бъдат оборудвани с гранатомети и оръжия за близък бой (и сериозно резервирани защитни функции за пилота и за зрителите). Има нещо доста странно и предизвикателно в създаването на професионална лига на бойни роботи. MegaBots получи стабилно корпоративно спонсорство тази година и пусна онлайн серия от документални филми.


description: Родното дружество еМобилити Интернешънъл“ АД и водещата финландска енергийна група Fortum подписаха споразумение според което Fortum ще предостави на еМобилити Интернешънъл“ система за управление на мрежата от зарядни станции за електрически автомобили Eldrive Елдрайв“ в България и съседните държави

title: От 2017 г. - онлайн платформа за мрежата от зарядни станции Eldrive

maintext:
Финландската енергийна група Fortum, водеща в оперирането на зарядна инфраструктура в Скандинавските страни, ще предостави на родното дружество „еМобилити Интернешънъл“ АД система за управление на мрежата от зарядни станции за електрически автомобили Eldrive („Елдрайв“) в България и съседните държави. Новината съобщиха от българската компания. Онлайн базираната платформа предлага на клиентите на Eldrive всички услуги, свързани с локализирането, достъпа, използването на зарядната мрежа, управлението на плащанията и др.
„Избрахме платформата на Fortum – „Charge & Drive“, заради натрупания опит при оперирането на една от най-големите в Европа зарядни мрежи, както и доверието на техните над 40 000 клиенти, притежатели на електромобили. Облачно-базираната платформа гарантира лесен и интуитивен достъп, независимо от устройството на потребителя. Картата с локациите на зарядните точки е базирана на Google Maps и позволява лесна и безплатна навигация до тях“, посочи Даниела Асенова, управляващ директор на „еМобилити Интернешънъл“.
Прочетете още: Всеки нов дом да е със зарядно за електромобили, иска ЕК
Онлайн платформата на Eldrive ще е достъпна за потребителите от началото на януари 2017 г. В момента зареждането в мрежата е безплатно. Заплащането на зарядната услуга ще се извършва чрез RFID карта или мобилно приложение.
“Много се радваме, чe ще предоставим на Eldrive нашето решение за управление на зарядна инфраструктура за електрически автомобили. Искаме разработената от нас платформа „Charge & Drive” да добави голяма стойност и подкрепа в тяхната дейност и плановете им за развитие”, каза Рами Сайвари, ръководител международни продажби и бизнес развитие в “Fortum Charge & Drive”.
„еМобилити“ оперира под марката Eldrive на територията на Югоизточна Европа, като изгражда и управлява инфраструктура от зарядни станции и предлага гъвкави схеми за краткосрочно и дългосрочно наемане на електромобили. От старта на дейността през юни 2016 г. до сега има изградени общо 17 зарядни точки в страната. Броят на отдаваните под наем електромобили към настоящия момент е над 30. От компанията планират до края на 2017 г. да изградят около 500 точки за зареждане в страната и региона с фокус върху бързозарядни локации.
"Fortum" е водеща компания в сферата енергетиката и чистата енергия, която предлага на своите клиенти услуги в сферата на енергетиката, електричество, отопление и охлаждане за дома, както и интелигентни решения за подобряване на енергийната ефективност. За компанията работят 8000 професионалисти в скандинавските и балтийските страни, Русия, Полша и Индия. През 2015 г. продажбите на "Fortum" възлизат на 3,5 милиарда евро, а 64% от общата произведената енергия е без вредни емисии.
“Fortum Charge & Drive” разполага с мрежа от над 900 зарядни устройства за електрически превозни средства в Северна Европа и скандинавските страни. "Charge & Drive" има за цел да отговори на нарастващото търсене в сектора на е-мобилността, чрез предоставяне на качествени технологични решения. “Charge & Drive Cloud” предоставя интуитивен интерфейс на крайните клиенти и подробна система за дистанционно управление на зарядните станции.


description: Устройството на Huawei CarFi свързва до 10 устройства с максимална LTE скорост 150 Mbps

title: 4G интернет в колата предложи Мтел с 4G рутера Huawei CarFi

maintext:
Безжична свързаност на до 10 устройства към мобилната 4G LTE мрежа предлага иновативният 4G рутер Huawei CarFi, пуснат от Мтел. Устройството може да се използва от семейства и индивидуални потребители за пътувания и на къси, и на дълги разстояния. Според Мтел обаче то би било най-подходящо за бизнес абонати, които превозват пътници и искат да предложат мобилен интернет на своите клиенти.
Устройството се продава за 1 лев в брой заедно с абонаментен план Мтел сърф XL, който включва 30 000MB месечен трафик, така че превозваните пътници да не са ограничени при ползването на мобилен интернет.
Прочетете още: Коледни допълнения за 1 лв. на месец пусна Мтел от ноември
Huawei CarFi (продуктовото му име е Huawei E8377) предоставя в LTE мрежи максимална скорост към клиента около 150 Mbps и до 50 Mbps в обратна посока, към интернет, или според LTE класификациите това е устройства Категория 4. Поддържа всички използвани LTE честотни обхвати – 800, 900, 1800, 2100 и 2600 MHz, а извън LTE покритие превключва към по-старите мобилни мрежи UMTS и GSM. В UMTS мрежа скоростта на връзката е до 42,2 Mbps в честотните обхвати 900 и 2100 MHz.
Преносимият рутер Huawei Carfì разполага с функция за автоматично изключване, която се задейства, ако то не се използва 2 часа. Това време може да бъде променено от потребителя. В Carfi има батерия с капацитет 1900 mAh, но рутерът може да ползва и конектора за запалката, подаващ 12 V напрежение.
Hilink CarFi може да бъде управлявано с приложение през смартфони с Android или iOS. Освен слот за SIM карти, то включва и USB порт за зареждане на мобилна електроника (подава 5 V/ 1A).
„Новият рутер е идеален начин за малки и средни фирми като таксиметрови компании, транспортни фирми и туристически дружества бързо и лесно да предоставят мобилен интернет в своите превозни средства. Лесната инсталация на Huawei CarFi предоставя доста гъвкавост, тъй като устройството може безпроблемно да се мести и ползва в различни коли”, обясняват от Мтел.


description: Технологиите за машинно обучение machine learning позволяват на компаниите да прогнозират своите продажби и по този начин да управляват много по-добре продуктовите си наличности Такава технология е внедрена в новата версия на системата за управление на бизнеса Microsoft Dynamics

title: Новата версия на Microsoft Dynamics NAV може да се самообучава

maintext:
Технологиите за „машинно обучение“ (machine learning) позволяват на компаниите да прогнозират своите продажби и по този начин да управляват много по-добре продуктовите си наличности. Такава технология е внедрена в новата версия на системата за управление на бизнеса Microsoft Dynamics NAV на Microsoft.
Машинното обучение обхваща технологии, позволяващи най-общо на компютрите да се обучават сами, без предварително програмиране. Потенциалните приложения включват подобряване работата на интернет търсачките, разпознаване на изображения и т. нар. „компютърно зрение“ (computer vision), филтрирането на нежеланите рекламни съобщения и др.
Прочетете още: Тим ВИЖЪН България вече предлага у нас Microsoft Dynamics NAV под наем
Функционалността е налична в софтуерното допълнение „Прогнози за продажби и инвентар“ (Sales and Inventory Forecast) на новата версия на ERP системата Microsoft Dynamics NAV. Това й позволява да предоставя на мениджмънта прогнозна информация за очакваните продажби, вероятността от изчерпване на количества от определени продукти и потенциалната нужда от нови наличности. Модулът използва аналитичното решение Cortana Intelligence, за да предсказва бъдещите продажби на база на досегашната история на продажбите и установените модели в дейността на компанията.
„Изкуственият интелект и машинното обучение са бъдещето на софтуерните технологии и не е чудно, че те навлизат толкова бързо в системите за управление на бизнеса. Очаквам в бъдеще това да добави редица нови функционалности към ERP решенията, предоставяйки на ръководителите на компаниите изпреварваща информация за бъдещите тенденции в дейността им и в крайна сметка – повишавайки значително конкурентоспособността на фирмите, използващи такива софтуерни системи“ - заяви Анастас Шопов, мениджър Бизнес консултиране в Тим ВИЖЪН България, доставчик на Dynamics NAV.


description:
Гласово управление на умния дом чрез съвместимост с популярните асистенти Amazon Echo и Google Home ще покаже българската компания Алтерко Роботикс на изложението за потребителска електроника CES 2017 То ще се проведе от 5 до 8 януари в Лас Вегас
За втора поредна година ще вземем участие

title: Алтерко Роботикс ще покаже гласово управление на умния дом на CES 2017

maintext:
Гласово управление на умния дом чрез съвместимост с популярните асистенти Amazon Echo и Google Home ще покаже българската компания Алтерко Роботикс на изложението за потребителска електроника CES 2017. То ще се проведе от 5 до 8 януари в Лас Вегас.
„За втора поредна година ще вземем участие в CES. Миналата година представихме нашите умни Wi-Fi релета Shelly и система за автоматизация на дома She – коментира Димитър Димитров, изпълнителен директор на Алтерко Роботикс. – Сега сме много развълнувани, защото само една година по-късно сме готови с ъпгрейд и ще покажем една нова уникална функция на нашите смарт релета за автоматизация: Shelly и Shelly Pro – възможността за гласовото им управление през популярните домашни асистенти Amazon Echo и Google Home. Благодарение на тази функция спокойно можете да кажете „Изгаси осветлението“ или „Включи печката“ и Shelly ще го изпълни.“
Прочетете още: Нови продукти за умния дом на Алтерко пестят 30% електроенергия
Wi-Fi релетата на компанията са разделени в две основни серии: Shelly Retro fit за използване във вече готови къщи и серията Shelly Pro, която е подходяща за ново строителство. Устройствата не се нуждаят от контролер в дома на потребителя, а се свързват през домашния Wi-Fi интернет, създавайки SSL връзка директно с облачна услуга, и управлението им е възможно от всяка една точка на света. Според компанията чрез 3 релета всеки дом може бързо и лесно да стане „смарт“.
Shelly Retro fit
Shelly 2 Way switch е компактно двуканално Wi-Fi реле. Устройството позволява управление на 2 ел. вериги с мощност до 8 ампера всяка без контролер, директно от мобилния телефон на потребителя. То дава възможност на потребителя да следи консумацията на ток в реално време. С размери 40х35х19 мм Shelly може да се инсталира в конзолата зад стандартен ключ за осветление, контакт, разпределителна кутия или в електроуред.
Shelly Dimmer пък е Wi-Fi димер, който може да бъде монтиран без промяна в съществуваща електрическа инсталация. Устройството се захранва само от фаза и прави възможно управлението на товари до 500 вата.
Shelly Pro
Серията Shelly Pro беше пусната в продажба миналата седмица и позволява на строителите да постигнат пълна автоматизация на новостроящо се жилище без допълнително окабеляване.
Устройството Shelly 4 Pro е предназначено за управление на електрически уреди и контакти, а Shelly Pro Light – за управление на осветлението, като предлага и функция за димиране. Според Алтерко използването им може да доведе до 30% спестяване на електроенергия. Към момента текат първите им инсталации в новостроящи се сгради.
Освен релетата на щанда на компанията на CES 2017 ще бъде показан и комбинираният сензор Shelly Sens, който засича движение, температура, влажност, светлина, вибрации и осветеност и изпраща информацията през Wi-Fi директно на мобилния телефон. Посетителите на изложението ще могат да тестват и предимствата на най-популярните смарт устройства на компанията: детския часовник MyKi и умния нашийник за домашни любимци MyKi Pet.


description: Осмата основна версия на своята семантична графова база данни GraphDB пусна на пазара българската компания за семантичен софтуер Онтотекст Ontotext - част от Сирма Груп Холдинг АД Системата се използва за управление на данните и създаване на по-богати връзки между тях

title: Новата семантична база данни GraphDB 8 на Онтотекст вече е на пазара

maintext:
Осмата основна версия на своята семантична графова база данни GraphDB пусна на пазара българската компания за семантичен софтуер „Онтотекст“ (Ontotext) - част от „Сирма Груп Холдинг“ АД. Системата се използва за управление на данните и създаване на по-богати връзки между тях от водещи международни организации. Новата осма версия е достъпна за свободно сваляне от уебсайта на компанията. GraphDB 8 дава на компаниите и организациите холистичен поглед върху данните, които генерират, позволявайки превръщането на всякакви типове данни в т. нар. свързани данни (linked data). По този начин те могат да се възползват от вече съществуващите информационни масиви, извличайки нови връзки и повече стойност от тях. В крайна сметка се получава цялостен 360 - градусов поглед върху съхраняваните в компанията данни.
“С GraphDB 8 правим нова стъпка при технологиите за управление на данни, улеснявайки клиентите ни да използват авангардни технологии като графови бази данни и семантичен софтуер. Осмата версия отразява нашия ангажимент да подкрепяме клиентите си по най-ефективния начин и да им помагаме да се позиционират успешно в епохата на знанието” - заяви Атанас Киряков, изпълнителен директор на „Онтотекст“.
GraphDB е предпочитаната семантична база данни от много водещи организации в сферата на медиите, издателския бизнес, науката, културното наследство, държавната администрация и много други сегменти, защото им позволява да използват пълноценно натрупаното знание, посочват от „Онтотекст“. Платформата е избрана от медийни групи като BBC, Press Association, Euromoney и The Financial Times, научни издателства като The ΙΕΤ, корпорации като AstraZeneca и Raytheon, както и институции като Националния архив на Великобритания и The British Museum.
Прочетете още: Версия 8 нa GraphDB превръща информационни масиви в свързани данни


description: Schneider Electric за трета поредна година е позиционирана от Gartner в лидерския квадрант на доклада Магически квадрант за софтуера за управление на центрове за данни DCIM съобщиха от българския офис на компанията Основен принос за има софтуерният пакет StruxureWare модулен интегриран

title: Schneider Electric пак е сред лидерите при софтуера за управление ЦОД

maintext:
Страница 1 от 2
Schneider Electric за трета поредна година е позиционирана от Gartner в лидерския квадрант на доклада Магически квадрант за софтуера за управление на центрове за данни (DCIM), съобщиха от българския офис на компанията. Основен принос за това има софтуерният пакет StruxureWare, модулен интегриран пакет за DCIM приложения.
Базовата платформа StruxureWare Data Center Operation може да бъде допълнена според нуждите от 10 различни модула, осигуряващи още по-голяма функционалност, обясняват от Gartner. StruxureWare е част и от по-широкото портфолио на Schneider за ЦОД с фокус върху управлението на центъра и неговата оперативна ефективност през целия му жизнен цикъл. Наскоро компанията пусна и нов софтуерен пакет за облачни решения и решения за колокация.
Дигиталната услуга StruxureOn свързва физическата инфраструктура на центъра за обработка на данни към облака на Schneider Electric. С нейна помощ се осъществява наблюдение на системата, базирано на работни данни в реално време, което позволява обслужване на критичното оборудване, преди да възникне проблем, като целият процес може да се извършва през мобилно приложение.
Прочетете още: Шнайдер Електрик дари оборудване на Техническия университет – Варна
“Динамично развиващи се фактори като Интернет на нещата, конвергенцията, „всичко като услуга“ (Everything as a service – EaaS) и облачните услуги, водят до повишаване на разходите в центровете за обработка на данни. Осигуряването на максимална ефективност на центровете за данни, без значение от заобикалящата ги среда, изисква гъвкава, свързана, интелигентна експлоатация, базирана на наличието на експлоатационни данни”, казва Ким Повлсен, вицепрезидент и генерален мениджър на направление „Дигитални услуги и софтуер за центрове за обработка на данни“ в Schneider Electric.
Софтуерът StruxureWare за центрове за данни дава възможност на потребителите по-лесно да наблюдават и да анализират инфраструктурата, за да поддържат непрекъсната работа, да намалят рисковете от престой, както и разходите за поддръжка.


title: Networx България ще ползва SDN услугите на София Конект

maintext:
Стратегическо партньорство със телеком оператора Networx България сключи доставчика на телекомуникационни услуги на едро София Конект.
Според условията в договора, Networx, чиято мрежа (по данни на компанията) покрива около 500 000 домакинства в Северна България, ще използва SDN услугите на София Конект. По този начин специалистите на базирания в Русе доставчик на Интернет и ТВ услуги ще могат да управляват своята свързаност от всяка точка и от всяко устройство. Networx ще получи също директен защитен достъп до облачните платформи Amazon Web Services, Microsoft Azure и Google Cloud Platform, както и връзка към водещите доставчици на интернет свързаност (Internet Exchange Service Providers) в Европа и Северна Америка, обясняват от София Конект
Прочетете още: Четворен ръст за пет години се очаква на пазара на SDN
Същевременно София Коннект ще може да използва ресурсите на оптичната мрежа (FTTB) на Networx, която има множество точки на достъп на територията на цяла Северна България и Румъния. Телеком операторът Networx България е създаден през 2000 г. от група студенти от РУ „Ангел Кънчев“, като постепенно изгражда собствена оптична мрежа от типа FTTB, върху която оперира MAN мрежа, осигуряваща минимално времезакъснение на предоставяните услуги. Резервираността на услугите е двойна и тройна, което гарантира тяхната непрекъсната работа, твърдят от Networx. Портфолиото на компанията включва предлагат както услуги за домашни потребители – интернет достъп, цифрова, HD и 3D телевизия, безжичен интернет, така и услуги за корпоративни клиенти.
София Конект, от своя страна, e доставчик на едро на телекомуникационни услуги, свързвайки оператори от Балканите, Кавказкия регион и Близкия изток. По данни на компанията капацитетът на мрежата й е над 200 Gbps, като освен IP транзит, тя предоставя VPN услуги, виртуални точки на присъствие, наемане на „тъмно влакна“ (dark fiber) и др.
„Изключително развълнувани сме от възможността да обявим своето сътрудничество с Networx. Очакваме с нетърпение да започнем съвместната си работа, защото вярвам, че това партньорство ще донесе позитиви както за нашите компании, така и за клиентите ни“, коменира Юлий Нушев, изпълнителен директор на София Коннект.
„Възможността да си партнираме със София Коннект е повече от добра новина за нас и за нашите клиенти! Щастливи сме, че двете компании ще стартират новата 2017 година с едно многообещаващо партньорство“, допълва изпълнителният директор на Netwokx България Свилен Максимов.


description: През 2016 годинабългарските ученициспечелиха63 медала от международни олимпиади и балканиади 6 са медалите от Международната олимпиада по математика 4-по физика 7 - по химия 3-по биология 3 -по информатика 5-по математическа

title: 63 медала от световни олимпиади и балканиади спечелиха родните ученици

maintext:
През 2016 година българските ученици спечелиха 63 медала от международни олимпиади и балканиади. 6 са медалите от Международната олимпиада по математика, 4 - по физика, 7 - по химия, 3 - по биология, 3 - по информатика, 5 - по математическа лингвистика, 7 - по астрономия, 6 - от европейската олимпиада по природни науки, 12 - от Балканиадите по математика и 8 - от Балканиадите по информатика (за старша и младша възраст). Тази равносметка направиха от Министерството на образованието и науката.
През 2016 г. България бе домакин на XXI Международна олимпиада по астрономия за ученици от 14 до 18 години. В нея участваха 78 състезатели от 16 държави. Сред тях са най-силните млади астрономи на Русия, Китай, Индия, Италия, Република Корея. На тази олимпиада е и най-доброто представяне на България досега – освен седемте медала, имаме отново абсолютен победител. Това е Бойко Красимиров Борисов от СМГ „Паисий Хилендарски“, София, който спечели златен медал и Диплом за най-добър резултат.
Прочетете още: Христо Венев – златен медалист в международна олимпиада по информатика
Златни медали в международни олимпиади и балканиади през 2016 г. са спечелили още: Христо Веселинов Венев от СМГ с два златни медала - от Международната олимпиада по информатика и от Балканската олимпиада по информатика, старша възраст; Кристиан Георгиев Георгиев от ОМГ "Академик Кирил Попов", Пловдив на Международна олимпиада по математическа лингвистика; Евгени Стаев Кайряков от СМГ на Балканска олимпиада по математика, младша възраст; Енчо Иванов Мишинев от МГ "Атанас Радев", гр. Ямбол на Балканска олимпиада по информатика, старша възраст; Радослав Димитров, ОМГ - Пловдив, 10 клас – златен медал Балканска олимпиада по информатика младша възраст.
На XIII Международна олимпиада по география, която се проведе от 16 до 22 август 2016 г. в Китай, Велизар Бъчваров от XII клас на ОМГ "Акад. Кирил Попов" - Пловдив, и Апостол Савов от XII клас на СУ "Пейо Яворов" - Плевен, спечелиха бронзови медали.
През 2017 година България отново ще бъде домакин на международни олимпиади – на Балканската олимпиада по математика за ученици до 15 години и половина и на Европейска младежка олимпиада по информатика за ученици до 15 години и половина.
В олимпиадите по учебни предмети 107 ученици са станали лауреати. Най-голям е броят им от София град (40 ученици), Варна и Пловдив (по 11 ученици). Училища с най-много участници в националния кръг на олимпиадите са СМГ „Паисий Хилендарски“ (143 ученици на национален кръг, като най-много са участниците в олимпиадите по математика, информатика, физика и химия), Математическа гимназия „Д-р Петър Берон“ – гр. Варна (82 ученици на национален кръг), Националната природо-математическа гимназия „Акад. Любомир Чакалов” (62 ученици, основно по химия и физика), ЕГ „Иван Вазов“ ─ гр. Пловдив (55 ученици, главно по испански и италиански език), ПМГ „Акад. Никола Обрешков“ ─ гр. Бургас (49 ученици), МГ „Гео Милев“ ─ гр. Плевен (39 ученици).
През 2016 година Министерство на образованието и науката е финансирало подготовката и провеждането на областните и национални кръгове на 21 национални ученически олимпиади, както и подготовката и пътуването на разширените национални отбори за международни и европейски олимпиади и балканиади в размер на 1 175 753 лв.
Според постигнатите резултати на учениците в националните и международни олимпиади, по модул „Осигуряване на обучение на талантливи ученици за участие в ученическите олимпиади“ на Национална програма „Ученически олимпиади и състезания”, са финансирани 784 училищни проекта за подготовка на ученици за олимпиади през учебната 2016 ─ 2017 година, на обща стойност 1 433 315 лв.


description:
В продължение на над 9 часа след показното убийство на руския посланик в Турция Андрей Карлов в страната е действала забрана за достъп до Facebook Twitter YouTube WhatsApp и др Съобщава се че е бил блокиран достъпът и през анонимната мрежа Tor
По данни на организацията Turkey Blocks

title: След убийството на руския посланик Турция е блокирала социални мрежи

maintext:
В продължение на над 9 часа след показното убийство на руския посланик в Турция, Андрей Карлов, в страната е действала забрана за достъп до Facebook, Twitter, YouTube, WhatsApp и др. Съобщава се, че е бил блокиран достъпът и през анонимната мрежа Tor.
По данни на организацията Turkey Blocks, следяща случаите препятстване на достъпа и цензурата на уеб ресурси в страната, много, но не всички, потребители не са могли да ползват изброените сайтове и услуги от 20:45 до 6:00 ч.
Прочетете още: Турското правителство пак ще спира достъпа до Twitter
Съобщава се, че клиентите на някои доставчици са имали достъп до социалните мрежи. Според организацията са възможни две обяснения – че е налице грешка в процеса на реализиране на блокировката или на съзнателен отказ от сътрудничество от страна на определени компании, поради нееднозначната оценка на ролята на руските въоръжени сили в Сирия от страна на турското общество.
По думите на Алп Токер, основател на Turkey Blocks, това не е първият случай, в който оператори отказват да сътрудничат на правителството. По време на неуспешния опит за държавен преврат в Турция през юли 2016 г. властите блокираха достъпа до Facebook, Twitter, YouTube и др. Местният едър доставчик Turkcell обаче не се подчинил.
През март 2014 г. пък бе прекъснат достъпът до Twitter за два месеца по в време на предизборна кампания преди вота за президент. Той бе възстановен, след като мярката бе обявена за противоречаща на конституцията.
Посланикът на Руската федерация в Турция Андрей Карлов почина на 19 декември след като бе многократно прострелян по време на откриване на фото-изложба в Анкара. Случаят веднага бе определен като терористичен акт. По късно терористичната организация Джебхат ан Нусра пое отговорност за убийството.


description:
1083% среден годишен ръст на продуктите от категориите виртуална реалност VR и допълнена реалност AR предвижда IDC за периода 2015-2020 г Очаква се в края му доставките да достигнат 76 млн бр
Според анализаторите по-евтините продукти за виртуална реалност изпреварват по продажби тези за

title: Продажбите на VR и AR очила ще се удвояват ежегодно до 2020 г.

maintext:
108,3% среден годишен ръст на продуктите от категориите виртуална реалност (VR) и допълнена реалност (AR) предвижда IDC за периода 2015-2020 г. Очаква се в края му доставките да достигнат 76 млн. бр.
Според анализаторите по-евтините продукти за виртуална реалност изпреварват по продажби тези за допълнена реалност. С развитието на технологиите и навлизането на пазара на OEM производители, AR очилата ще завоюват все по-голяма популярност. Ако през 2016 г. продажбите в категорията ще са в едва 100-ина хил. бр., то през 2020 г. се очаква те да достигнат 15 млн.
Прочетете още: HoloLens на Microsoft ще разполага с три процесора
От IDC разделят VR и AR предложенията на три групи: очила без екрани, като Samsung Gear (тук не се включват устройства, без вградена електроника като Google Cardboard), очила с кабел (HTC Vive и др) и напълно автономни продукти като HoloLens на Microsoft.
2016 г. е била преломна за развитието на технологиите за допълнена реалност, считат анализаторите. Много потребители са чули за пръв път за нея благодарение на играта Pokemon Go, а разработчици са започнали работа с продукти като HoloLens. Масовото използване на такъв тип устройства засега обаче е далеч в бъдещето.
Световни доставки на продукти за виртуална и допълнена реалност
Доставки за 2016 г. (млн. бр.)* Доставки за 2020 г. (млн. бр.) * Среден годишен ръст 2016-2020 (%) Очила за виртуална реалност ( VR ) 10,1 61,0 100,7 Очила за допълнена реалност (A R ) 0,1 15,0 196,4 Общо 10,3 76,0 108,3
Забележка: * - прогноза.
Източник: IDC, декември 2016 г.


description: Джо Сеонг-джин ще е новият главен изпълнителен директор на LG от началото на следващата година До сега той бе президент на дивизията за битови електроуреди на LG Electronics Home Appliance и Air Solution H&A Company и един от тримата изпълнителни директори се отговорни за

title: Ръководителят на отдела за битови електроуреди ще е директор на LG

maintext:
Джо Сеонг-джин ще е новият главен изпълнителен директор на LG от началото на следващата година. До сега той бе президент на дивизията за битови електроуреди на LG Electronics (Home Appliance и Air Solution – H&A Company) и един от тримата изпълнителни директори, които се отговорни за ключовите решения в цялата организация.
Джо Сеонг-джин се е присъединява към Goldstar през 1976 година и е бил част от екипа, разработил първата автоматична пералня на LG през 1980 година. Преди да стане президент на H&A Company през 2015, той беше ръководител на звеното за перални машини. През 2007 Джо Сеонг-джин получи ордена „Бронзова кула“, даващ се от корейското правителство за изключителни заслуги в индустриалния сектор – лично признание за ценния му принос към развитието на новите технологии и цялата индустрия в Корея.
Прочетете още: LG и Volkswagen ще разработват платформа за свързани коли
Новият ръководител на дивизията за битови електроуреди пък ще е Сеонг Дей-хюн, който в момента оглавява ОНД региона и е президент на LG Русия.


description: Набор от данни под името MS MARCO Microsoft Machine Reading Comprehension dataset пакет от 100 хил въпроси на английски със съответстващите им отговори пусна Microsoft Те са съставени на основата на реални заявки към търсачката Bing и виртуалния помощник Cortana и са предназначени за

title: Microsoft публикува база данни за машинно „разбиране“ на човешка реч

maintext:
Набор от данни под името MS MARCO (Microsoft Machine Reading Comprehension dataset) – пакет от 100 хил. въпроси на английски със съответстващите им отговори, пусна Microsoft. Те са съставени на основата на реални заявки към търсачката Bing и виртуалния помощник Cortana и са предназначени за разработчици на изкуствен интелект.
Към въпросите се прилагат и цитати към съответните материали, намерени в интернет. Според компанията реалистичността на базата данни, както и липсата на ограничения във формулировките, правят MS MARCO полезен инструмент за изграждане на модели за дълбоко обучение на изкуствен интелект.
Прочетете още: Подслушва ли Google личния ви живот?
Базата данни се разпространява по същия начин както други подобни пакети на Microsoft, като например ImageNet, предназначена за разработка и тестване на алгоритми за разпознаване на образи. Тя е използвана са създаване на технологии – част от интерфейса Microsoft Computer Vision API.
Методи за машинно обучение и изкуствен интелект се използва широко в облачната система Microsoft Azure, в офисния пакет Microsoft Office, в операционната система Windows и в други разработки на компанията.


description: Според Canalys китайският производител е доставил за 3 месеца над 10 милиона мобилни апарата

title: Huawei със 70% ръст на доставените в EMEA смартфони за Q3

maintext:
70% ръст на доставените смартфони в регион ЕМЕА (Европа, Близкия изток и Африка) отчита Huawei за третото тримесечие на тази година, показва проучване на Canalys. Според анализаторите компанията за първи път е успяла за три месеца да продаде над 10 млн. телефона.
Прочетете още: Фаблетът Huawei Mate 9 вече е в България
Пазарният дял от 14% е поставя малко след Apple (с 15%), като лидер е Samsung 37% пазарен дял. „Дойде време Apple да се бори за второто място в регион EMEA“, твърдят анализаторите.
Huawei е основен играч на развиващите се пазари в Близкия изток и Африка със своите модели от стартов клас, но напоследък тя набира скорост и в Европа.
“Huawei стана много по-интелигентна в Европа. Тя използва фокуса си върху доброто съотношение между цена и функционалности. Това е добра стратегия за проникване, която й позволи да се възползва от спадащите субсидии от операторите и от пренасочването към отворените пазарни канали, включително електронната търговия. Сега тя еволюира и се превърна в основна марка при смартфоните и иноватор със собствени идеи“, добавя Бен Стентън, анализатор в Canalys.
Според него с модела Mate 9 компанията няма сериозна конкуренция в сегмента на фаблетите с екран 5,5 инча и нагоре.


description: Покупка на билети за метрото предвижда пилотен проект на Tickey и Мерополитен ЕАД засега на 3 метростанции с турникети с вградена технология iBeacon

title: Tickey пусна смартфон приложение за билети в софийското метро

maintext:
Страница 1 от 2
Билети за столичното метро вече ще могат да се купуват със смартфон. Проектът на стартиращата фирма Tickey и Метрополитен ЕАД е пилотен и обхваща 3 от ключовите метростанции в София – “Сердика”, “Константин Величков” и “Люлин”. На тези места са инсталирани специално обозначени турникети, в които са вградени сензори iBeacon.
За да ползват услугата, пътниците създадат свой профил в приложението и въвеждат данните на дебитната или кредитната си карта, с която да извършват разплащанията. С доближаването си до турникета, те получават нотификация на мобилните си устройства за закупуване на билет, като плащането се финализира само след потвърждение от потребителя. Процесът по закупуване и получаване на е-билета се осъществява с няколко клика в защитена среда за секунди, като бързината на услугата е съпоставима с валидирането на обикновените превозни документи, твърдят от Tickey.
Прочетете още: Наградиха иновативните фирми на 2016 г.
"Радваме се, че получихме подкрепа от Столична община и София стана една от малкото столици в Европа, където технологията iBeacon е отворена и достъпна за широката публика. Столицата ни е привлекателен център за бизнес и туризъм, а иновативната транспортна система има голямо значение за облика ни пред света“, коментира Димитър Димитров, един от основателите на Tickey. Той допълни, че контрольорите в градския транспорт също ще носят в себе си устройства с поддръжка на iBeacon, чрез които ще проверяват валидността на закупения превозен документ, като така лесно ще се преодолява и езиковата бариера с чуждестранните туристи.
Проектът е подкрепен от Mastercard. След изпитанията на техническите съоръжения се очаква поетапно всички действащи метростанции да имат специално обозначени турникети с инсталирани iBeacon устройства, позволяващи закупуване на превозни документи директно през смартфона.


description: На 19122016 г Центърът за творческо обучение и Математическа гимназия Д-р Петър Берон - гр Варна сключиха споразумение за сътрудничество с цел изграждане на Креативна класна стая: Google лаборатория Двете организации съобщиха че ще обединят своя опит знания и визия за създаване

title: МГ Д-р Петър Берон - Варна и ЦТО ще изграждат Google лаборатория

maintext:
На 19.12.2016 г. Центърът за творческо обучение и Математическа гимназия “Д-р Петър Берон” - гр. Варна сключиха споразумение за сътрудничество с цел изграждане на Креативна класна стая: Google лаборатория. Двете организации съобщиха, че ще обединят своя опит, знания и визия за създаване на иновативна среда за модерно и качествено обучение.
Креативната лаборатория ще бъде център на територията на Североизточна България, където учители и ученици ще работят с най-новите технологични решения за съвременно образование не само в България, но и в световен мащаб. МГ “Д-р Петър Берон” е първата профилирана гимназия в страната, в която започва изпълнението на подобен проект. Новата дигитална среда има за цел да насърчи интерактивното обучение, реализирането на различни проекти и натрупване на нови педагогически модели и практики.
Прочетете още: Google ще финансира два медийни проекта от България с общо €250 000


description: През следващите 5 г умните машини ще намерят широко приложение в сферата на бизнеса предвиждат анализаторите от Gartner По техни оценки пазарът на консултантски и интеграционни услуги Consulting and System Integration C&SI свързани с умни машини ще нарасне от 451 млн долара през

title: Gartner: След 5 г. бизнесът масово ще използва умни машини

maintext:
През следващите 5 г. умните машини ще намерят широко приложение в сферата на бизнеса предвиждат анализаторите от Gartner. По техни оценки пазарът на консултантски и интеграционни услуги (Consulting and System Integration, C&SI), свързани с умни машини ще нарасне от 451 млн. долара през 2016-та до почти 29 млрд. долара през 2021 г.
Т.нар. умни машини, към чиято категория се отнасят системи, в които се използват когнитивни технологии, изкуствен интелект, машинно и дълбоко обучение, ще изменят рязко начините за правене на бизнес. Те ще се използват за реализиране на динамично ценообразуване, ще откриват измами, ще предсказват събития и разбира се, ще са неотменна част от роботехниката.
Прочетете още: През 2019 г. 20% от действията със смартфон ще стават с асистенти
Според Gartner темповете на внедряване обаче ще различат при отделните технологии. Масовото им навлизане се очаква след 2020 г. Т.е. пазарът на консултантски и интеграционни услуги е дългосрочен.
Също така анализаторите предвиждат спад на стойностите на отделните проекти. Ефектът от това обаче ще е несравнимо по-малък от очаквания ръст в общия брой внедрявания. Крайният резултат е, че в перспектива умните машини ще се превърнат в съставна част от наборите от услуги, предлагани от интеграторите.


description: Сертификат за инвестиция клас А по ЗНИ получи СофтСърв България ЕООД SoftServe доставчик на услуги в областта на информационните технологии и в представянето на комплексни анализи в областта на информатизацията по внедряване и пускане на пазара на софтуер Основният

title: СофтСърв България със сертификат за инвестиция клас А

maintext:
Сертификат за инвестиция клас „А“ по ЗНИ получи „СофтСърв България“ ЕООД (SoftServe), доставчик на услуги в областта на информационните технологии и в представянето на комплексни анализи в областта на информатизацията по внедряване и пускане на пазара на софтуер. Основният фокус ще бъде комплексен анализ при разработката на софтуер в съвременните софтуерни технологии. Размерът на инвестицията, като обща стойност на материални и нематериални активи, за периода на инвестицията, възлиза на 1 281 000 лева, като в резултат от него ще бъдат открити 180 нови работни места, съобщиха от Министерството на икономиката.
Андон Симеонов, вицепрезидент и регионален мениджър за България на SoftServe, прие сертификата от заместник-министъра на икономиката Даниела Везиева.
Прочетете още: SoftServe се разширява, до края на 2017 г. ще наеме още 80 служители
„През 2016 г. по Закона за насърчаване на инвестициите (ЗНИ) са сертифицирани 24 проекта на обща стойност над 385 млн. лв., като те имат потенциал да разкрият над 4700 нови работни места“. Това заяви заместник-министърът на икономиката Даниела Везиева, която връчи четири сертификата за инвестиция по ЗНИ, на официална церемония в Министерство на икономиката днес. На церемонията присъства и изпълнителният директор на Българската агенция за инвестиции (БАИ) Стамен Янев.
Зам-министър Везиева изтъкна, че повечето от сертифицираните проекти през 2016 г. предвиждат разширяването на съществуващата дейност на вече утвърдени български и международни компании в страната, което показва доверието на инвеститорите в предвидимостта на бизнес и инвестиционната среда в България. „Още 23 проекта са в процес на сертифициране от БАИ, на обща стойност над 433 млн. лв., като очакваме те да осигурят заетост на над 5500 души“, каза още Везиева.
Заместник–министърът на икономиката връчи три сертификата за инвестиция клас „А“ - на „СофтСърв България“ ЕООД, на „Теклас-България“ ЕАД, на „Тубис България“ ЕООД, както и един сертификат за инвестиция клас „Б“ на „Селино” ЕООД. Везиева посочи, че насърчителни мерки, от които ще се възползват инвеститорите, са свързани със съкратени срокове за административно обслужване и индивидуално административно обслужване, необходимо за осъществяване на инвестиционния проект по чл. 22 от ЗНИ, както и за частично възстановяване на задължителни осигурителни вноски за новоназначени работници и служители.
Проектът на „Теклас-България“ ЕАД, който получи сертификат за инвестиция клас „А“ е за „Изграждане на Център за Развойна и Изследователска Дейност и Завод № 4 за увеличаване на производствения капацитет за производство на каучукови съединения и пластмасови тръби за автомобилната промишленост.” Проектът ще се реализира в гр. Кърджали, като до момента компанията е изградила три завода, оборудвани с модерни машини и производствени линии, и складови бази. Размерът на инвестицията възлиза на 13 470 000 лв. В периода на осъществяване на инвестиционния проект и като резултат от него ще бъдат разкрити над 450 нови работни места. Георги Георгиев - пълномощник на изпълнителния директор на „Теклас-България“ ЕАД посочи, че до момента компанията осигурява работа на 1900 работници и е един от най-големите доставчици на каучукови съединения и пластмасови тръби за автомобилната промишленост на европейския и световен пазар за компании като Дженерал Моторс Груп, Фолксваген Груп и Даймлер Мерцедес.
Вторият проект, който получи сертификат клас „А“ е на „Тубис България“ ЕООД, част от „TUBIS AG“ - Германия за проекта „Завод за производство на масло от полимери чрез студена каталитична конверсия и център за научно-развойна дейност“. Проектът ще се реализира в с. Победа, община Долна Митрополия, а размерът на инвестицията, като обща стойност на материални и нематериални активи, за периода на инвестицията възлиза на 6 825 000 лева. „Изграждането на завод за производство на масло от полимери чрез студена каталитична конверсия и център за научно-развойна дейност чрез използване на студена каталитична конверсия за деполимеризация на остатъчни полимерни вещества K3 ще има водеща роля и в оптимизирането на процеса на третиране на пластмасови отпадъци чрез паралелно извършване на научно-изследователска дейност, която ще се осъществява върху нова инсталация за преработка на пластмасовите отпадъци“, това заяви при получаването на сертификата г-н Хенри Балцер управител на „Тубис България" ЕООД.
Проектът, който получи сертификат клас „Б“ е на „Селино” ЕООД за инвестиционния проект „Офис площи, предоставящи комбинирани спомагателни и административни офис дейности на наемателите в бизнес център „Бургас Бизнес Пойнт”. Размерът на инвестицията, като обща стойност на материални и нематериални активи, за периода на инвестицията възлиза на 2 350 000 лв, като в процесът на реализирането на проекта ще бъдат открити 10 нови работни места.


description: Анализаторската компания IDC публикува десет прогнози за стремително връхлитащата роботизация От компанията обръщат внимание не само на достиженията в области изкуствения интелект машинното зрение и др но и на потенциалните кибернетични физически и социални рискове за обществото

title: IDC: Десет прогнози за перспективите на роботизацията

maintext:
Анализаторската компания IDC публикува десет прогнози за стремително връхлитащата роботизация. От компанията обръщат внимание не само на достиженията в области като изкуствения интелект, машинното зрение и др., но и на потенциалните кибернетични, физически и социални рискове за обществото, произлизащи от съседството с роботи.
„Разработките в областта на изкуствения интелект, машинното зрение, навигацията, микроелектромеханичните датчици и полупроводниковите технологии способстват по-нататъшното усъвършенстване на промишлените и обслужващите роботи, простотата на тяхното използване и съотношението между цената и ефективността“, посочва Цзин Бин Чан, един от главните анализатори в IDC.
Чан изброява основните технологични прогнози и тенденции в сферата на роботизацията, които ще оказват пряко влияние на задачите и възможностите пред ИТ мениджърите през 2017 г. и по-нататък.
Прочетете още: Gartner: След 5 г. бизнесът масово ще използва умни машини
1. Роботи като услуга. До 2019 г. 30% от приложенията в сферата на комерсиалната роботизация ще представляват Robot as a Service, което ще позволи намаляване на разходите за въвеждането им в употреба.
2. Директор по роботизация. До 2019 г. в 30% от водещите организации ще се появи мениджър отговарящ за въвеждането на роботи в организацията и ще бъдат формулирани конкретни функции, свързани с тяхната експлоатация.
3. Развитие на конкурентния пазар. До 2020 г. на пазара ще се появят много нови доставчици и други играчи, чиито оборот в САЩ ще достигне 80 млрд. долара.
4. Недостиг на кадри. До 2020 г. ръстът в сферата на роботизацията ще доведе до увеличено търсене на специалисти. Около 35% от работните места обаче ще бъдат незаети, а заплатите ще нараснат с 60 на сто.
5. Нужда от нови регулации. До 2019 г. правителствата ще започнат да приемат мерки за запазване на работни места и осигуряване на личната и безопасност и конфиденциалност.
6. Програмно-конфигурируеми роботи. До 2020 г. 60% от роботите ще придобиват нови умения и когнитивни способности с помощта на облачния софтуер. Това ще доведе до образуването на облачен пазар на роботи.
7. Роботи за съвместна работа. До 2018 г. 30 на сто от новите роботи ще поддържат интелектуално взаимодействие, което ще позволи тройно ускоряване на изпълняваните операции и ще позволи безопасното им функциониране сред хората.
8. Интелектуална мрежа RoboNet. До 2020 г. 40% от комерсиалните роботи ще бъдат обединени от интелектуална мрежа, благодарение на която тяхната ефективност ще нарасне с 200 на сто.
9. Роботизация извън традиционното автоматизирано производство. До 2019 г. 35% от водещите организации в области като логистиката, здравеопазването, комуналните услуги и добива на ресурси ще започнат проучване на възможности за използване на роботи за автоматизиране на своите операции.
10. Роботи за електронната търговия. До 2018 г. 45 на сто от 200-те водещи глобални електронни търговци и компании с разпределени канали за продажба ще разгърнат системи за обработка на поръчки в складовете, както и за организиране на доставките.


description: Сред елементите на мащабния бъдещ център – проект на Аthlon са лаборатории оборудвани с най-нови технологии в експерти от различни сфери са поканени да работят творят и обменят опит и идеи

title: Athlon ще превърне Тютюневата фабрика в София в инкубатор за иновации

maintext:
Мащабен, новаторски и с изцяло частни инвестиции проект за създаването на инкубатор за иновации и креативна екосистема в столицата представи съоснователят на дигиталната агенция Athlon Михайло Николич (на снимката) на 19 декември.
Михайло Николич. Снимка: Констанца Кадънкова
Прочетете още: В София Тех Парк отвори врати зала за обучения по иновации
Пространството за генериране и споделяне на идеи с обща площ 800 кв. м. ще се помещава в бившата тютюнева фабрика в София на ул. „20 април“ 13. Архитектурният план предвижда то да се състои от високотехнологични зали за практическа работа, център за обучения, лаборатория за роботика за деца, зали за аудиовизуални решения, пространства за уъркшопи, зони за свободно общуване, обмен на идеи и срещи и много други. Проектът е дело на Аthlon, чийто офис се помещава в същата сграда. Офисът на организацията и инкубаторът са наети с дългосрочен договор.
По план новото пространство трябва да отвори врати през юни 2017 година. Целта на новата инициатива е да се създаде екосистема, която да среща хора с общи интереси и цели, да стимулира творчеството и да насърчава спонтанното сътрудничество, т.е. среда, в която екипната работа е естествен процес и резултат. Athlon е дигитална агенция с около 75 служители, която се занимава с проекти в областта на experience design и технологичните иновации. В Ню Йорк дейността на Athlon се фокусира върху потребителското изживяване и информационна архитектура, в Лондон работата се съсредоточава върху визуалния дизайн и анимация, а офисът в София, в който работят 45 души, се занимава с технологични решения и дигитални иновации. Българският екип се състои от мултидисциплинарни специалисти с опит в установени и нови технологии, както и множество платформи. Организацията включва още творчески отдел, фокусиран върху предложенията за ползваемост и интерактивен дизайн. Athlon отделя значително внимание и достатъчно време на изследователски и развойни проекти и разполага със собствена „рамка“ с отворен код – Silla.IO. Днес компанията Athlon е спечелила доверието на сериозни марки като Deutsche Bank, British Petroleum, Motorola и Zebra и е работила с повечето по-големи рекламни агенции в Лондон.
„По света има много пространства за съвместна работа (coworking spaces), в София също има вече функциониращи и новостроящи се такива. Проектът на Athlon не е за пространство за съвместна работа, каузата ни е да създадем цяла екосистема, в която да се генерират и споделят идеи“, обясни Михайло Николич.
„Създавайки тази своеобразна екосистема в центъра на София, ние искаме да постигнем няколко важни цели, сред които да дадем път на младите предприемачи и малките екипи; да образоваме и помогнем на следващото поколение инженери, дизайнери, изобретатели и други специалисти да осъществят идеите си; да събираме съмишленици, готови да работят за общи цели. Наблягаме и на споделените разходи и инвестиции за развитие, които оптимизират финансите“, коментира Николич.
Сред елементите на бъдещия център – проект на Аthlon, са лаборатории, оборудвани с най-нови технологии, в които експерти от различни сфери са поканени да работят, творят и обменят опит и идеи. В тези пространства могат да се създават прототипи на цели завършени продукти  от софтуер и електроника до дървен корпус или метална кутия. Такива пространства ще бъдат например Еlectronics Lab (зала за електроника), Software Engineering Lab ще бъде лабораторията за софтуер, в която ще се търсят софтуерни решения от всякакъв характер, включително и от по-малки екипи, които имат идеи, но не разполагат с големи ресурси. Open Device Lab/Testing Lab или Пространството за работа с устройства по същината си ще предлага различни устройства, които могат да се споделят от различни екипи. То ще бъде оборудвано от Аthlon и технологични компании и ще бъде със свободен достъп за тестване и работа с устройствата. Интересен елемент е и т.нар. Sound Engineering Lab - за интересуващите се от музикално инженерство и създаването на нови музикални инструменти. Makerspace или Работилницата ще бъде мястото, в което се предвижда обзавеждане с хардуерно оборудване за физическа работа: лазерни машини за рязане на метал, 3D принтери и други технологични иновации, които посетителите на инкубатора ще могат да ползват за целите на работата си. Robotics Training Centre или залата за обучение по роботика ще бъде най-атрактивното място за най-малките. Центърът ще разполага с висококачествено оборудване, а обученията, които ще се правят в него, ще са систематизирани специално за деца. Предвиждат се и подобни обучения за възрастни. Инкубаторът за иновации и креативност ще разполага още със зали за обучения, заседателни зали, свободни зони за отдих и почивка и атрактивна кафетерия, разположена на покрива на сградата, която ще разкрива градска панорама. Темите, по които може да се търсят решения в инкубатора, могат да варират от Интернет на нещата (IoT), вградени устройства и роботика, през музика и озвучаване, различни аудиовизуални решения, дизайн, фотография, медицина, до различните видове изкуства.